OpenLLM-France/wikimedia huggingface dataset:
# Serra de Leire

La Serra de Leire o de Leyre és una serralada muntanyenca del prepirineu del nord-est de Navarra.
Es troba sobre la vall de riu Aragó, per sobre de la canal de Berdún que recull les aigües de l'embassament de Yesa. Els seus cims més notables són; mont Escalar de 1.302 m i el mont Arangoiti de 1.353 m. La Foz de Lumbier és una estreta profunda bretxa per on passa el riu Irati un cop que conflueix ambel riu Salazar.
Amb 30 km de longitud té una orientació est-oest.
Al peu de l'Arangoiti s'hi troba el monestir de Leire del segle viii.
S'havia explotat la fusta dels boscos amb rais fins que va resultar impossible per la construcció de l'embassament de Yesa. Als seus peus hi passa la Canyada Reial dels Roncalesos que era la ruta utilitzada pels pastors de la vall d'Erronkari i de la vall de Salazar, per a dirigir els seus ramats hi hibernar a les Bàrdenes Reials. Coincideix amb el sender de gran recorregut GR-13.

## Composició geològica

És una conca reblerta de dipòsits marins del Secundari i Terciari, calices sense fenomen del carst excepte en les falles. La serralada té dues alineacions paral·leles i a la seva depressió central es troba Bigüezal i Castillonuevo La màxima altitud és a Borreguil (1.420 msnm), i Idocorry. Tres rius, l'Esca, el Salazar i l'Irati atravessen la serralada i formen valls abruptes conegudes com a foz: de Burgui, Arbayún, Aspurz i Lumbier.

## Flora i Fauna

Hi ha faigs i pins (pinus sylvestris) i avets. A les foces s'hi fa bosc de ribera amb til·lers, freixes, aurons, serveres, avellaners i oms. Com a plantes d'interès especial es troben la Saxifraga longifolia, Sarcocapnos enneaphylla, Saponaria glutinosa i Petrocoptis hispanica. Als vessants del sud hi ha alzines, i roures (de fulla gran i petita).

### Fauna

Hi ha moltes aus amb voltors i àguiles. als rius i ha llúdrigues.

## Referències

* ↑ Enea Itxina, Mikel Tellagorri. Parajes Naturales de Euskal Herria. Euskal Herriko Natur Parajeak. Bilbao, Vizcaya: España, 1992. ISBN 84-87187-63-3.
* ↑ Haritz Arana Saralegui, Pablo Bergera Mezquiriz. «Sierra de Leyre». San Sebastián, Guipúzcoa. España.: Escuela Superior de Ingenieros - TECNUN. Universidad de Navarra., 2007. Arxivat de l'original el 2007-12-21. [Consulta: 26 novembre 2007.].
* ↑ Pascual, Carlos. «Sierra de Leyre, la tierra de San Francisco». Madrid, España.: Revista Viajar - Grupo Zeta., 2006. Arxivat de l'original el 2007-01-26. [Consulta: 26 novembre 2007.].

## Enllaços externs

* Sierra de Leyre Arxivat 2008-01-08 a Wayback Machine.
42° 38′ 44″ N, 1° 11′ 40″ O﻿ / ﻿42.64556°N,1.19444°O﻿ / 42.64556; -1.19444
# Serrat d'Escobets

El Serrat d'Escobets és un serrat de l'interior del terme municipal de la Torre de Cabdella, a la comarca del Pallars Jussà. Pertanyia a l'antic terme primigeni de la Torre de Cabdella.
Aquest serrat està situat al nord i oest del poble d'Espui, al qual arrecera per aquest costat. S'ìnicia just al sud-oest del poble de Cabdella i va guanyant alçada a mesura que puja cap al sud-oest, fins a arribar a la carena del Tossal de la Costa, a 2.219,7 metres d'altitud.
Limita pel costat de migdia la vall del riu de Filià, i és el redòs occidental del poble d'Espui.

## Enllaços externs

* Institut Cartogràfic de Catalunya
# Serrat de Fosols

El Serrat de Fosols és un turó del municipi de Conca de Dalt, antigament del d'Hortoneda de la Conca, situat a la part central de l'antic terme, a prop i al sud-est del poble d'Hortoneda.
És, de fet, l'extrem septentrional de la Serra del Banyader, al sud-est d'Hortoneda. La Collada de Pueres és al costat de migdia del turó del Serrat de Fosols. És entre el barranc de la Coma de l'Olla, que queda a ponent, i la llau de Segan, que és a llevant. Pel seu vessant de ponent discorre la Pista del Petrol.

## Enllaços externs

* Institut Cartogràfic de Catalunya
# Sopa d'all

La sopa d'all és una sopa senzilla que es menja a tota la península Ibèrica i gran part d'Occitània. A la resta d'Occitània n'existeix una versió o variant anomenada aiga bulhida, a Madeira l'açorda madeirense i a Menorca l'oliaigo.
Una versió particular del torrin, com se li diu a la Vall d'Aran, és la que s'hi feia tradicionalment als nuvis, se suposa que per a agafar forces, que contenia molt de pebre negre i es diu torrin dels nòvis.
En general és una sopa considerada reconstituent força típica arreu com a ressopó, i que fins i tot en alguns llocs es pensava que ajudava a compensar el fet de beure massa alcohol. També s'ha menjat com esmorzar.

## Variants

Les antigues receptes de la Dordonya feien servir greix animal, però avui es fa generalment amb oli d'oliva. A Catalunya, País Valencià i a Llenguadoc, hi ha qui l'enriqueix amb un ou cru batut, afegit al caldo calent i remenant, de manera que queden una mena de fils tous. Modernament hi ha qui afegeix alguna pasta fina, típicament fideus.
Al centre de la península Ibèrica és força típic per Setmana Santa i, fora de Quaresma, actualment és habitual enriquir-lo amb trossets d'embotit, com per exemple pernil salat o xoriç.
Al nord de França aquesta sopa se sol fer amb ceba en comptes d'all.

## Referències

* ↑ El gust d'un poble, Jaume Fàbrega, Cossetània Edicions, 2002. ISBN 8495684918 (català)
* 1 2 La cuina del país dels càtars, Jaume Fàbrega, Edicions Cossetània, 2003. ISBN 8496035808 (català)
* ↑ Gastronomie de Madère, pàg. 22. Júlio Pereira. Fabrica das Letras, 2010. ISBN 9789729892929 (francès)
Gastronomia dels territoris catalanoparlants :
Companatges i condiments :
# Set Lleis

Les Set Lleis (Siete Leyes en castellà) van ser una sèrie d'instruments constitucionals que van alterar fonamentalment l'estructura organitzativa de la jove Primera República Mexicana. Van ser promulgades sota la presidència d'Antonio López de Santa Anna el 15 de desembre 1835 per tal de centralitzar i enfortir el govern federal en moments en què la mateixa independència de Mèxic era posada en qüestió.
* Els 15 articles de la primera llei concedien la ciutadania als que sabien llegir i tenien uns ingressos anuals de 100 pesos, excepte als treballadors domèstics, que no tenien dret a vot.
* La segona llei permetia al President tancar el Congrés i suprimir el Tribunal Suprem. Als militars no se'ls permetia assumir aquesta responsabilitat.
* Els 58 articles de la tercera llei van establir un Congrés bicameral de diputats i senadors, elegits per òrgans governamentals. Els diputats tenien un mandat de quatre anys i els senadors de sis.
* Els 34 articles de la quarta llei especificaven que el Tribunal Suprem, el Senat de Mèxic, i el Consell de Ministres proposarien tres candidats, i la Cambra Baixa de escolliria dels nou candidats el president i vicepresident,
* La cinquena llei establia un Tribunal Suprem d'11 membres elegits de la mateixa forma que el president i el vicepresident.
* Els 31 articles de la sisena Llei reemplaçaven els "estats" de la República Federal per "departaments" centralitzats, a imatge del model francès, els governadors i legisladors serien designats pel president.
* La setena llei prohibia tornar a les lleis anteriors a la reforma en un temps de sis anys.
Algunes de les lleis van ser molt discutides en el seu temps principalment pel seu caràcter centralista, i van desembocar en diversos moviments separatistes, particularment la Guerra de la independència de Texas.

## Vegeu també

* Guerra de la independència de Texas
* República del Río Grande
* República de Yucatán
# Set Mahet

Set Mahet són unes grans ruïnes al districte de Gonda a Uttar Pradesh a la riba sud del Rapti Occidental. Foren examinades per Alexander Cunningham i després excavades per W. Hoey (1884-1885). Estan formades per dos grups, el principal Mahet i el segon Set o Sahet i inclouen les restes d'una antiga ciutat, temples i altres edificis; es van trobar diverses escultures de terracota (exhibides al museu provincial a Lucknow). Una inscripció de 1119 (o de 1219) esmenta la supervivència del budisme a la zona. La ciutat fou identificada com Sravasti: segons la llegenda a la mort de Rama, la part nord de Kosala hauria estat governada pel seu fill Lava des de Sravasti. Buda hi va passar alguns períodes de retirament. Quan Fa Hian la va visitar al segle v només hi vivien 200 famílies, i quan Hiuen Tsiang hi va ser al segle vii estava deserta. Les posteriors descobertes a Kapilavastu van obrir el dubte sobre la identificació.

## Bibliografia

* A. Cunningham, Archaeological Survey Reports, vol. I, p, 30, i vol. XI, p. 78
* W. Hoey, Journal, Asiatic Society of Bengal, 1892,
* V. A. Smith, Journal of the Royal Asiatic Society, 1898, p. 520, and 1900, p. 1
* J. Bloch, Journal, Asiatic Society of Bengal, 1898, p. 274
* T. W. Rhys Davids, Buddhist India.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sideròtil

El sideròtil és un mineral de la classe dels sulfats que pertany al grup de la calcantita. Rep el seu nom del grec sideros (ferro), i tilos (fibra), en al·lusió a la seva composició i al seu hàbit.

## Característiques

El sideròtil és un sulfat de fórmula química Fe(SO₄)·5H₂O. Cristal·litza en el sistema triclínic. La seva duresa a l'escala de Mohs és 2,5.
Segons la classificació de Nickel-Strunz, el sideròtil pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyleïta, ilesita, rozenita, starkeyita, drobecita, cranswickita, calcantita, jôkokuïta, pentahidrita, bianchita, chvaleticeïta, ferrohexahidrita, hexahidrita, moorhouseïta, niquelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, alunògen, metaalunògen, aluminocoquimbita, coquimbita, paracoquimbita, romboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, redingtonita, wupatkiïta i meridianiïta.

## Formació i jaciments

Es pot formar deguta a la deshidratació de la melanterita cúprica. Va ser descoberta a la mina Idria, a la localitat d'Idrija, a Eslovènia, on sol trobar-se associada a la melanterita. Als territoris de parla catalana ha estat trobada al Sot de les mines, a Santa Creu d'Olorda (Barcelonès), província de Barcelona.

## Referències

* ↑ «Siderotil» (en anglès). Mindat. [Consulta: 26 juny 2017].
* ↑ «Siderotil» (en anglès). Handbook of Mineralogy. Arxivat de l'original el 3 de març 2016. [Consulta: 26 juny 2017].
* ↑ Ritsuro MIYAWAKI, Frédéric HATERT, Marco PASERO, Stuart J. MILLS «IMA Commission on New Minerals, Nomenclature and Classification (CNMNC) NEWSLETTER 50». Mineralogical Magazine, 83, 2019, pàg. 615-620 [Consulta: 24 novembre 2019].

## Enllaços externs

* Galeria d'imatges
# Srédniaia Olxanka

Srédniaia Olxanka - Средняя Ольшанка (rus) - és un poble (un khútor) de l'óblast de Bélgorod, a Rússia. El 2010 tenia 190 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Sint-Pauwels

Sint-Pauwels és un antic municipi de Bèlgica a la província de Flandes Oriental regat pel Molenbeek, un afluent del Canal de Stekene. L'1 de gener del 1977 es va fusionar amb Sint-Gillis-Waas. El 2001 tenia 4359 habitants.
Es troba a una via Romana. L'any 1117 el barri de «Clapdorp» pertanyia a Kemzeke del qual es va separar el 1234, com a parròquia independent va triar Pau de Tars com a sant patró. Des de principis del segle xvii amb Kemzeke i Stekene va formar un tribunal o Vierschaar, excepte del 1551 al 1594 quan Stekene va ser una jurisdicció independent. Durant la revolta protestant, el 1646 els Frares Menors Observants expulsats d'Hulst es van establir a Sint-Pauwels, al barri que es diu avui Patershoek (racó dels monjos). El 1689 van tornar a Sint-Niklaas.
És un poble amb un carrer major i una típica plaça major triangular arbrada, amb una font pública de calcari blau. Té cases interessants dels segles xviii i xix.
Durant el seu exili a Bèlgica, el 130è President de la Generalitat de Catalunya Carles Puigdemont hi va residir a una casa del poble cedida per un empresari flamenc proper a l'alcalde d'Anvers, Bart de Wever.

## Llocs d'interès

* Església de Pau de Tars
* La rectoria emmurallada
* Les masies disperses al pòlder «Hof ter Grouwesteen», «Hof ter Wallen», «Hof ter Vierschaar» i «Hof te Voorde»
* Molí «Rooman»

## Referències

* ↑ Demey, Anthony. Inventaris van het cultuurbezit in België, Architectuur, Provincie Oost-Vlaanderen, Arrondissement Sint-Niklaas (en neerlandès). Volum 7, n°2 (S-T). Brussel: Ministerie van Nederlandse Cultuur, 1981 (Bouwen door de eeuwen heen in Vlaanderen).
* ↑ De Potter, F.; Broeckaert, J. Geschiedenis van de gemeenten der provincie Oost-Vlaanderen (en neerlandès). 3, 1879 (sèrie III).
* ↑ Forès, Laia «El racó secret de Puigdemont a Bèlgica». Ara.cat, 22-12-2017.
* ↑ «Sint-Pauwels» (en neerlandès). Agentschap Onroerend Erfgoed, 2017. [Consulta: 23 desembre 2017].

## Bibliografia

* Siret, Adolf. «Sint-Pauwels». A: Het land van Waas (eBook) (en neerlandès). Volum 7. Sint-Niklaas: J. Edom, 1870, p. 213-219 (Buitengewone uitgaven van de Koninklijke Oudheidkundige Kring van het Land van Waas, Cercle Archéologique du Pays de Waes).
* Van Mele, Werner. Mijn dorp: Sint-Pauwels in beeld (en neerlandès). Kloosterzande: Duerinck-Krachten, 1984, p. 151.
# Standard Generalized Markup Language

SGML (en anglès Standard Generalized Markup Language - ISO 8879:1986 SGML) És un conjunt de normes ISO que evoluciona a partir del GML desenvolupat per IBM. Estableix la sintaxi a utilitzar per a generar documents de marcació que contenen informació estructurada seguint una funcionalitat lògica. El contingut dels documents és textual i s'organitza en etiquetes que representen entitats, atributs d'aquestes etiquetes que representen l'estat particular d'una entitat i el contingut d'aquestes entitats que pot incloure altres etiquetes o dades. L'SGML no defineix les entitats ni atributs a utilitzar en la definició d'un document així com els atributs o les seves característiques, ni tampoc les relacions entre les entitats representades o la manera en què es relacionen, però això pot ser establert mitjançant un document que les defineixi anomenat DTD.
# Standard Oil

Standard Oil (1870 - 1911) va ser una empresa petrolera nord-americana. L'empresa va ser fundada a Ohio el 1870 per l'industrial John D. Rockefeller, el seu germà William Rockefeller, Henry Flagler, el químic Samuel Andrews i Stephen V. Harkness.
Usant tàctiques molt eficaces i àmpliament criticades, Standard Oil va absorbir o va destruir la majoria de la seva competència a Ohio i després en tot el nord-est dels Estats Units.
En resposta a lleis estatals que tractaven de limitar la grandària de les empreses, Rockefeller i els seus socis van haver de desenvolupar mètodes d'organització innovadors, que van cristal·litzar en la invenció del trust empresarial. En paral·lel van sorgir lleis estatals i federals anti-trust que s'oposaven a aquests moviments.
Després d'una llarga sèrie de judicis, el 1911 el Tribunal Suprem dels Estats Units va decretar la fragmentació de Standard Oil en 34 empreses independents, però que seguien sent propietat de Rockefeller i de la resta dels accionistes de Standard Oil. Les descendents d'aquestes empreses conformen el nucli principal de la indústria petrolera nord-americana en l'actualitat:
* ExxonMobil (els avantpassats de la qual són la Standard Oil de Nova Jersey i la Standard Oil de Nova York)
* ConocoPhillips (la part Conoco prové de la Standard dels estats de les Rocoses)
* Chevron (Standard de Califòrnia)
* Amoco i Sohio (Standard d'Indiana i Standard d'Ohio, respectivament, ara forma part de BP)
* Atlantic Richfield (la part Atlantic, actualment també integrada en BP)
* Marathon Oil (descendent també de la Standard d'Ohio)
* i moltes altres empreses més petites

## Referències

* ↑ Josephson, Matthew. The Robber Barons (en anglès). Harcourt Trade, 1962. ISBN 0156767902.
* ↑ «The Sherman Antitrust Act and Standard Oil» (en anglès). Universitat de Houston, 9 gener 2014. Arxivat de l'original el 9 gener 2014.
* ↑ «A Guide to the ExxonMobil Historical Collection» (en anglès). Universitat de Texas a Austin. Arxivat de l'original el 9 gener 2014.
# Sphaenorhynchus planicola

Sphaenorhynchus planicola és una espècie de granota endèmica del Brasil.

## Referències

* Fordham et al (2006). Sphaenorhynchus planicola. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Sphaenorhynchus prasinus

Sphaenorhynchus prasinus és una espècie de granota endèmica del Brasil.

## Referències

* Fordham et al (2006). Sphaenorhynchus prasinus. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Staronijesteblíevskaia

Staronijesteblíevskaia - Старонижестеблиевская (rus) - és una stanitsa del krai de Krasnodar, a Rússia. Es troba al delta del riu Kuban, a la vora de l'Anguélinski. És a 17 km a l'est de Poltàvskaia i a 58 km al nord-oest de Krasnodar.
Pertanyen a aquesta stanitsa els khútors de Krupskoi, Vostotxni, Otrúbnie i Pervomaiski.
# Staromuraptàlovo

Staromuraptàlovo (en rus: Старомурапталово) és un poble de Baixkíria, a Rússia, que en el cens del 2010 tenia 380 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Staromoguiliovski

Staromoguiliovski - Старомогилëвский (rus) - és un khútor, un poble, de la República d'Adiguèsia, a Rússia. Es troba a 14 km al sud-est de Takhtamukai i a 82 km al nord-oest de Maikop, la capital de la república.
Pertany al municipi de Xendji.
# Sumi (Ucraïna)

Sumi (ucraïnès: Суми) és una ciutat d'Ucraïna capital de la província homònima. Fundada el 1652 a la vora del riu Psel, entre els seus elements turístics cal destacar-ne la catedral, el Museu d'Art de la regió de Sumi i el dedicat a Anton Txékhov.

## Persones cèlebres de Sumi

* Víktor Iúsxenko, polític
* Iekaterina Peixkova, activista dels drets humans i primera esposa de l'escriptor Maksim Gorki
* Karl Burman, arquitecte
* Oleh Hussiev, futbolista

## Referències

* ↑ Howard, Ken W.F.; Israfilov, Rauf G. Current Problems of Hydrogeology in Urban Areas, Urban Agglomerates and Industrial Centres (en anglès). Springer Science, 2002, p. 224. ISBN 1402006004.
# Stegastes partitus

Stegastes partitus és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba al sud de Florida, les Bahames i el Carib. Probablement s'estén fins al Brasil.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poey, F. 1868. Synopsis piscium cubensium. Catalogo Razonado de los peces de la isla de Cuba. Repertorio Fisico-Natural de la Isla de Cuba v. 2: 279-484.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Stegastes rectifraenum

Stegastes rectifraenum és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba a Mèxic, incloent-hi el Golf de Califòrnia.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Gill, T. N. 1862. Catalogue of the fishes of Lower California in the Smithsonian Institution, collected by Mr. J. Xantus. Proc. Acad. Nat. Sci. Phila. v. 14 (nos. 3-4): 140-151.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Submissió dels mamelucs d'Egipte (1403)

La submissió dels mamelucs d'Egipte el 1403 va ser un esdeveniment en el qual el sultà mameluc Fàraj va acceptar pagar tribut i llegir la khutba en nom de Tamerlà. Aquesta submissió, tot i que mai va ser més que nominal, va ser promesa de benevolència i protecció per part de Tamerlà. Aquesta submissió es va produir després de les victòries de Tamerlà a Anatòlia, especialment a la batalla d'Ankara del 28 de juliol de 1402.
Fou durant el mes de gener de 1403 quan el sultà mameluc Fàraj, després de les victòries de Tamerlà a Anatòlia, singularment a la batalla d'Ankara del 28 de juliol de 1402, va acceptar pagar tribut i llegir la khutba en nom de Tamerlà. Les fonts no precisen el dia.
Yazdi explica que Fàraj va fer alliberar a Atilmish i el va tractar amb la màxima consideració i després el va enviar a la cort de Timur on també va enviar dos ambaixadors de noms Ahmad i Ukta; Fàraj declarava que es penedia de les accions passades i es comprometia a pagar el tribu anual i a ser lleial a Timur i llegir la khutba en el seu nom. Timur va prometre als ambaixadors la seva benevolència i protecció pel sultà Fàraj
Aques submissió mai va passar de ser nominal, però això era freqüent en les submissions a Tamerlà sobretot quan no tenia un exèrtit per fer respectar les promeses que pogués desplaçar-se immediatament si s'incomplien.

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, V, 59